CELEX: 62019TN0886
Language: hu
Date: 2019-12-28 00:00:00
Title: T-886/19. sz. ügy: 2019. december 28-án benyújtott kereset – Design Light & Led Made in Europe és Design Luce & Led Made in Italy kontra Bizottság

24.2.2020   
            
            
               HU
            
            
               Az Európai Unió Hivatalos Lapja
            
            
               C 61/59
            
         
      2019. december 28-án benyújtott kereset – Design Light & Led Made in Europe és Design Luce & Led Made in Italy kontra Bizottság
      (T-886/19. sz. ügy)
      (2020/C 61/75)
      Az eljárás nyelve: olasz
      
         Felek
      
      
         Felperesek: Design Light & Led Made in Europe (Milano, Italia), Design Luce & Led Made in Italy (Roma, Italia) (képviselők: M. Maresca, D. Maresca és S. Pelleriti ügyvédek)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék semmisítse meg az Európai Bizottság 2019. október 29-én közölt C(2019) 7805 határozatát, amellyel elutasítást nyert a felpereseknek a Koninklijke Philips N. V.-vel szemben benyújtott panasza.
      
         Jogalapok és fontosabb érvek
      
      Keresetük alátámasztása érdekében a felperesek három jogalapra hivatkoznak.
      
                  1.
               
               
                  Az első, az EUMSZ 105. cikk megsértésére alapított jogalap
                  
                              —
                           
                           
                              A felperesek az EUMSZ 105. cikk megsértésére hivatkoznak, amennyiben a Bizottság a mérlegelési jogkörét jogsértő módon alkalmazta, amikor úgy döntött, hogy nem végez alaposabb vizsgálatot az általuk benyújtott panasz esetében. E tekintetben azt állítják, hogy az alperes azon bizonyítékok téves értékelését vette alapul, amelyeket az EUMSZ 101. és EUMSZ 102. cikk megsértésének alátámasztására hoztak fel, továbbá az alperes nem vette megfelelően figyelembe a releváns állandó ítélkezési gyakorlatot.
                           
                        
            
                  2.
               
               
                  A második, az EUMSZ 102. cikk téves alkalmazására alapított jogalap
                  
                              —
                           
                           
                              A felperesek szerint a megtámadott határozattal a Bizottság tévesen és mindennemű technikai és jogi jellegű értékelés nélkül tartotta valószínűtlennek az EUMSZ 102. cikk megsértésének megállapítását, tekintve mind az erőfölényt (a Philips szabadalmi programjának létezése, valamint a versenytársaktól és szállítóktól független magatartása vonatkozásában), mind pedig a visszaélésszerű magatartásokat, amelyek hátrányosan megkülönböztető ármegállapodásokban, és a szabadalmi oltalom feltételezett, de soha nem igazolt megsértése miatti kötelező licenciamegállapodásokban nyilvánulnak meg.
                           
                        
            
                  3.
               
               
                  A harmadik, az EUMSZ 101. cikk téves alkalmazására alapított jogalap
                  
                              —
                           
                           
                              A felperesek e tekintetben azt állítják, hogy a Bizottság tévesen értékelte az EUMSZ 101. cikk megsértésének alátámasztására felhozott bizonyítékokat, amennyiben megállapította, hogy valószínűtlen, hogy a PLP-program („Patent Licensing Program”), valamint a Philips, az Osram és a Zumtobel közötti keresztlicencia-megállapodások az e rendelkezés értelmében vett megállapodást vagy összehangolt magatartást valósítanak meg, mivel vizsgálat nélkül a magatartások egyoldalú jellegét fogadta el (ami ezáltal azonban az EUMSZ 102. cikk megsértésének elismerését jelenti), és nem értékelte azt, hogy ezzel szemben éppen egy olyan egyoldalúan vállalt megállapodás, mint a szóban forgó, jogellenes megállapodást leplezhet. Ehhez társul az, hogy nem a panaszos szervezetek feladata a szállítói piac tényleges érintettségének bizonyítása, mivel elegendő volt olyan elemeket felhozniuk, amelyek alapján a Bizottság alaposabb vizsgálatot tudott volna folytatni, illetve kellett volna folytatnia.